**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՄԱՐՏԻ 8-Ի ԱՌԹԻՎ**

Սիրելի՛ մայրեր, կանայք, քույրեր և աղջիկներ, ջերմորեն շնորհավորում եմ Ձեզ՝ այս գեղեցիկ տոնի՝ կանանց միջազգային օրվա առթիվ։  
  
Հիասքանչ այս տոնը ևս մեկ առիթ է՝ կանանց կարևորագույն դերն ընդգծելու, և մեր երախտագիտությունը նրանց հայտնելու համար։ Հայ կինն ընտանիքի ամուր հիմնասյունն է, սերունդների դաստիարակման ու կրթման գործում ամենակարևոր դերակատարը։ Այսօր՝ ի ուրախություն մեզ, կանայք բոլոր բնագավառներում ունեն իրենց ուրույն տեղն ու դերը, և իրենց խոհեմությամբ, առաջադեմ մտքերով ու պատրաստվածությամբ, գրավում են բազմաթիվ բարձունքներ՝ զարգացնելով տարբեր ոլորտներ։  
  
Առանձնակի սիրով շնորհավորում եմ այն հերոսածին մայրերին, ում հերոս որդիները անմահացան հանուն հայրենիքի, մենք պարտական ենք ձեզ` ձեր որդիներին այդքան հայրենասեր դաստիարակելու համար։  
  
Սիրելի՛ կանայք, ցանկանում եմ, որ երբեք չկորցնեք ձեր յուրահատուկ տեսակը, լինեք նախաձեռնող, ուժեղ և ողջամիտ։ Թող երջանությունն իր բոլոր գույներով և գեղեցկությամբ լցնի ձեր կյանքը, թող գարնանաբույր ու արևոտ այս տոնը կրկնապատկվի ձեր ժպիտներով և սիրով։  
  
Շնորհավո՜ր մարտի 8

***Թալին համայնքի ղեկավար՝ Տավրոս Սափեյան***